# Myrmoborus

Myrmoborus és un gènere d'ocells de la família dels tamnofílids (Thamnophilidae). Agrupa espècies pròpies de la conca amazònica, on es distribueixen des del centre de Colòmbia cap a l'est fins a les Guaianes i nord del Brasil, cap al sud fins al sud-est del Perú, nord-oest de Bolívia i centre sud de l'Amazònia brasilera.

## Descripció

Els ocells d'aquest gènere són formiguers força grassonets, de cua curta, mesurant entre 12,5 i 13,5 cm de longitud. De plomatge força atractiu, principalment les femelles en tons de marró a canyella i blanc, algunes amb màscares facials negres, i els mascles en tons de negre blavós a gris clar. Habiten al sotabosc i a les vores de selves humides amazòniques.

## Taxonomia

El gènere va ser erigit pels ornitòlegs alemanys Jean Cabanis i Ferdinand Heine el 1860 amb el formiguer cellut com a espècie tipus. El nom del gènere és una combinació de dues paraules gregues: murmos, que significa formiga i -boros (de bibros), que significa -devorador.
Estudis taxonòmics recents van indicar clarament que l'espècie Percnostola lophotes pertanyia al present gènere. A l'estudi d'Isler et al 2013, l'objectiu del qual era analitzar la monofília del gènere Myrmeciza, que va incorporar a l'estudi les espècies relacionades dels gèneres Percnostola i Myrmoborus, els resultats de les anàlisis geneticomoleculars van sorprendre en demostrar amb molt bon suport que Percnostola lophotes estava inclosa en un subclade compost per les espècies de Myrmoborus i que era germana de M. melanurus. La filogènia va ser confirmada per les característiques morfològiques i comportamentals. La Proposta N° 744 al Comitè de Classificació de Sud-americà (SACC), transferint aquesta espècie per a Myrmoborus va ser aprovada.
Segons la Classificació del Congrés Ornitològic Internacional (versió 14.2, 2024) aquest gènere està format per cinc espècies:
* formiguer cuanegre - (Myrmoborus melanurus).
* formiguer crestat - (Myrmoborus lophotes).
* formiguer caranegre - (Myrmoborus myotherinus).
* formiguer cellut - (Myrmoborus leucophrys).
* formiguer de pit cendrós - (Myrmoborus lugubris).

## Referències

* ↑ «2024 Citation & Downloadable Checklists». Clements Checklist. [Consulta: 5 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1a. ed.. Austin, TX: Univ. of Texas Press, 2009, p. 359-360, làmines 30(1-4) i 363, lamines 31(1). ISBN 978-0-292-71748-0.
* ↑ Cabanis, Jean Louis; Heine, Ferdinand. Museum Heineanum : Verzeichniss der ornithologischen Sammlung des Oberamtmann Ferdinand Heine, auf Gut St. Burchard vor Halberstadt. vol.2. Halbertstadt: R. Frantz, 1859, p. 9..
* ↑ Peters, James Lee. Check-list of birds of the world. v.7. Cambridge: Harvard University Press, 1951, p. 220 [Consulta: 5 març 2025].
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 264. ISBN 978-1-4081-2501-4 [Consulta: 5 març 2025].
* ↑ Brumfield, Robb T.; Tello, Jose G.; Cheviron, Z.A.; Carling, Matthew D.; Crochet, Nanette «Phylogenetic conservatism and antiquity of a tropical specialization: Army-ant-following in the typical antbirds (Thamnophilidae)» (en anglès). Molecular Phylogenetics and Evolution, 45, 1, 10-2007, pàg. 1–13. DOI: 10.1016/j.ympev.2007.07.019.
* ↑ Moyle, Robert G.; Chesser, R. Terry; Brumfield, Robb T.; Tello, Jose G.; Marchese, Daniel J. «Phylogeny and phylogenetic classification of the antbirds, ovenbirds, woodcreepers, and allies (Aves: Passeriformes: infraorder Furnariides)» (en anglès). Cladistics, 25, 4, 8-2009, pàg. 386–405. DOI: 10.1111/j.1096-0031.2009.00259.x. ISSN: 0748-3007.
* ↑ Isler, Morton L.; Bravo, Gustavo A.; Brumfield, Robb T. «Taxonomic revision of Myrmeciza (Aves: Passeriformes: Thamnophilidae) into 12 genera based on phylogenetic, morphological, behavioral, and ecological data». Zootaxa, 3717, 4, 01-10-2013. DOI: 10.11646/zootaxa.3717.4.3. ISSN: 1175-5334.
* ↑ «Proposal(744): Transfer White-lined Antbird from Percnostola to Myrmoborus». South American Classification Committee, març 2017. [Consulta: 5 març 2025].
* ↑ Gill, Frank; Donsker, David. «Antbirds – IOC World Bird List» (en anglès). IOC World Bird List v14.2, 17-08-2024. [Consulta: 5 març 2025].